kombinácia liekov
Môžem užívať ketonalinjekcie ajeden krát denne flektor?Ďakujem.
Dobrý deň,
ďakujeme za Vašu otázku.
Obidva uvedené lieky, Ketonal aj Flector, patria do skupiny nesteroidových protizápalových liekov. Súbežné podanie dvoch liečiv z tejto skupiny sa neodporúča vzhľadom k možnému zvýšeniu nežiaducich účinkov oboch liekov (napríklad zvýšené riziko gastrointestinálnych vredov a krvácania). Podanie lieku Flector je možné iba na základe odporúčania ošetrujúceho lekára, ktorý pozná Váš zdravotný stav a zvážil prínos liečby a uvedené riziká. Ak lekár nenariadil liečbu Flectorom a účinok Ketonalu je vo Vašom prípade nedostačujúci, je potrebné ho o danej skutočnosti informovať, aby určil ďalší liečebný postup.
Prajem skorú úľavu od ťažkostí.
S pozdravom
PharmDr. Veronika Kiabová